KOMISSION PÄÄTÖS,

tehty 30 päivänä syyskuuta 1996,

eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn komission päätöksen 93/402/ETY muuttamisesta (ETA:n kannalta merkityksellinen teksti) (96/595/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14, 15 ja 16 artiklan,

sekä katsoo, että

eläinten terveyttä koskevat vaatimukset ja eläinlääkärintodistukset tuoreen lihan tuonnissa Kolumbiasta, Paraguaysta, Uruguaysta, Brasiliasta, Chilestä ja Argentiinasta vahvistetaan komission päätöksessä 93/402/ETY (2), sellaisena kuin se on viimeksi muutettuna päätöksellä 95/443/ETY (3),

ihmisravinnoksi ja lemmikkieläinten ravinnoksi tarkoitetuille sivutuotteille on vahvistettu tiukemmat terveysedellytykset; kokemuksen perusteella vaikuttaa aiheelliselta vahvistaa näiden tuotteiden valvontaa ilmoittamalla terveystodistuksessa lämpökäsittelyn suorittavan jalostuslaitoksen nimi ja osoite,

Brasilian viranomaiset ovat pyytäneet komissiota sisällyttämään osan Mato Grosson osavaltiosta niihin Brasilian alueisiin, joista jäsenvaltiot sallivat luuttoman tuoreen lihan tuonnin,

vuoden 1996 kesäkuussa paikalla tehdyssä komission tarkastuksessa on ilmennyt, että eläinten terveystilanne, eläinlääkintätoimi sekä suu- ja sorkkataudin valvontaohjelma ovat tyydyttävät tässä Mato Grosson osassa; vaikuttaa tarkoituksenmukaiselta sisällyttää tämä Mato Grosson osa niiden Brasilian alueiden joukkoon, joista jäsenvaltiot sallivat luuttoman tuoreen lihan tuonnin,

Brasilian ja Mato Grosson eläinlääkintäviranomaiset ovat toimittaneet tarvittavat takeet, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Korvataan päätöksen 93/402/ETY liite I tämän päätöksen liitteellä I. Korvataan päätöksen 93/402/ETY liitteessä III oleva 1 osa tämän päätöksen liitteellä II.

2 artikla

a) Jäsenvaltioiden on sallittava kuudenkymmenen päivän ajan tämän päätöksen jäsenvaltioille tiedoksi antamisesta päätöksessä 93/402/ETY vahvistettujen edellytysten mukaisesti ennen tämän päätöksen voimaantuloa tuotetun ja varmennetun tuoreen lihan tuonti Brasiliasta.

b) Jäsenvaltioiden on sallittava kuudenkymmenen päivän ajan tämän päätöksen jäsenvaltioille tiedoksi antamisesta päätöksessä 93/402/ETY vahvistettujen edellytysten mukaisesti ennen tämän päätöksen voimaantuloa tuotettujen ja varmennettujen, lämpökäsiteltyjen lihavalmisteiden tuotantoon tarkoitettujen sivutuotteiden tuonti Kolumbiasta, Paraguaysta, Uruguaysta, Brasiliasta, Chilestä ja Argentiinasta.

3 artikla

Tätä päätöstä aletaan soveltaa kymmenentenä päivänä sen jälkeen, kun siitä on ilmoitettu jäsenvaltioille.

4 artikla

Tämä päätös on osoitettu kaikille jäsenvaltioille.

Tehty Brysselissä 30 päivänä syyskuuta 1996.

Komission puolesta

Franz FISCHLER

Komission jäsen

(1) EYVL N:o L 302, 31.12.1972, s. 28

(2) EYVL N:o L 179, 22.7.1993, s. 11

(3) EYVL N:o L 258, 28.10.1995, s. 65

LIITE I

"LIITE I

ETELÄ-AMERIKAN JAKO ALUEISIIN ELÄINTEN TERVEYSTODISTUKSIA VARTEN

>TAULUKON PAIKKA>

LIITE II

"LIITE III

>KAAVION ALKU>

OSA 1

YLEINEN TERVEYSTODISTUS

Huomautus tuojalle: Tämä todistus on luonteeltaan yksinomaan eläinlääkinnällinen, ja alkuperäiskappaleen on seurattava kyseisen erän mukana rajatarkastusasemalle asti.

Määrämaa: Terveystodistuksen viitenumero (1): Viejämaa: Alueen koodi: Ministeriö: Osasto: Viite: (ei pakollinen)

I. Lihan tunnistetiedot

Minkä eläimen lihaa: (eläinlaji)

Palalaji: Pakkaustyyppi: Palojen tai pakkausten lukumäärä: Nettopaino: II. Lihan alkuperä

Hyväksytyn teurastamon tai hyväksyttyjen teurastamojen osoite (osoitteet) ja eläinlääkinnällinen(-set) hyväksyntänumero(-t) (2): Hyväksytyn leikkaamon tai hyväksyttyjen leikkaamojen osoite (osoitteet) ja eläinlääkinnällinen(-set) hyväksyntänumero(-t) (2): Hyväksytyn kylmävaraston tai hyväksyttyjen kylmävarastojen osoite (osoitteet) ja eläinlääkinnällinen (-set) hyväksyntänumero(-t) (2): III. Lihan määräpaikka

Liha lähetetään: (lähetyspaikka)

(määrämaa ja määräpaikka)

seuraavalla kuljetusvälineellä (3): Lähettäjän nimi ja osoite: Vastaanottajan nimi ja osoite: Jalostuslaitoksen nimi ja osoite (4) (1) Ei ole pakollinen.

(2) Ei ole pakollinen, jos määrämaa sallii neuvoston direktiivin 72/462/ETY 19 artiklan a kohdan mukaisesti tuoreen lihan tuonnin muuhun tarkoitukseen kuin ihmisravinnoksi.

(3) Ilmoitetaan konttien numero, lennon numero tai aluksen nimi.

(4) Lämpökäsiteltyjen lihavalmisteiden valmistukseen tarkoitettujen 1 artiklan c kohdassa kuvattujen sivutuotteiden osalta."

>KAAVION LOOPU>